༡ལྕགས་མདུད་ཐོགས་དོན་ནི།རབ་བྱུང་བརྒྱད་པའི་ས་ཡོས༡༤༥༩ལོར་འཁྲུངས་པའི་གྲུབ་ཐོབ་ཤེས་རབ་རྒྱལ་མཚན་གྱིས་ཡུལ་སོ་སོར་མ་ཎི་ཇོ་འཁོར་སོགས་འགྲོ་དོན་མཛད་སྐབས་ཁུ་བོ་དབང་རྒྱལ་གྱིས་རལ་གྲི་གཅིག་ཕུལ་ནས་འདིའི་ཇོ་འཁོར་གྱི་སྲོག་ཤིང་བརྡུངས་བར་ཞུས་པས་གྲི་ཕྱག་ཏུ་བླངས་ནས་གྲི་ལ་མདུད་པ་བརྒྱབ་པས་དེ་ནས་བཟུང་ཁོང་གི་མཚན་ལ་ལྕགས་མདུད་ཤེས་རབ་རྒྱལ་མཚན་གསོལ།ཞེས་དང་།ཡང་བཤད་སྲོལ་གཞན་ཞིག་ལ།ཤེས་རབ་རྒྱལ་མཚན་གྱིས་ལོ་གསར་སྔོན་དུ་བཏང་ནས་ཀརྨ་པའི་གྲྭ་པ་རྒྱ་ནག་གོང་མའི་ཕོ་བྲང་དུ་ཕེབས་དགོས་བྱུང་བས།ཉག་རོང་ཕྱོགས་ཧོར་ཟླ༡༡པའི་ཚེས་༡༣ལ་ལོ་གསར་གཏོང་བ་ད་ལྟའང་མ་ཉམས་པར་ཡོད་ལ།དེ་དུས་གོང་མའི་མདུན་གྲུབ་རྟགས་ཀྱིས་ལྕགས་མདུད་པ་བརྒྱག་པས་ལྕགས་མདུད་པ་ཞེས་དེ་ནས་ཐོགས་ཟེར།གང་ལྟར་ལྕགས་མདུད་ཀྱི་རུས་རྒྱུད་ལྷ་ལས་མཆེད་དེ་མ་ལྔ་བུ་དྲུག་ལས་གྱེས་པར་གྲགས།